એમના જીવનમાં કેટકેટલા ઉતારચડાવ આવ્યા : દસબાર વર્ષની ઉંમરે ભણવા માટે સૌરાષ્ટ્રથી અમદાવાદ આવ્યા, બૌદ્ધ સાહિત્યના વિદ્વાન ધર્માનંદ કૌસંબીના જીવનથી પ્રેરાઈને વિદ્યાભ્યાસ માટે કાશી ગયા, કાશીમાં સત્યાગ્રહી બન્યા, આઝાદીની ચળવળમાં સક્રિય થયા, રાજકીય ક્રાંતિકારી બન્યા, અંગ્રેજ પોલીસને હાથતાળી આપીને કાશીથી બિહાર અને બિહારથી ગુજરાત આવ્યા. ગુજરાતમાં ભાગ્યચક્ર પલટાયું. મિયાં ફુસકી, તભા ભટ્ટ, છકોમકો અને અડુકિયો દડુકિયો જેવાં લોકપ્રિય પાત્રોનું સર્જન કરીને મોટા ગજાના બાળસાહિત્યકાર બની ગયા….